ПОЛ ВЕРЛЕН

СЪРЦЕТО МИ СЪЛЗИ ЛЕЕ…

Част 0 от „Песни без думи“

Превод от френски: Кирил Кадийски, 1994

chitanka.info

Тихо вали над града…

Артюр Рембо

Сърцето ми сълзи лее,

тъй както навън вали;

какво го срази, че зле е

и сълзи все лее?

Звъни водата дъждовна

по стрехи и по стъкла.

За тая мъка отровна —

о, песен дъждовна!

Това е плач без причина

в едно ранено сърце!

Измяна? Уви — проклина

света без причина!

О, най-ужасната мъка,

че сам не знаеш защо —

без обич и без разлъка —

топиш се от мъка!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги